વાત માત્ર ચૌધરી નિસાર ખાન સુધી જ સીમિત હોત તો વાંધો નહોતો પરંતુ આ મુદ્દે જ્યારે પાક સેના પ્રમુખ જનરલ રાહીલ શરીફનું નિવેદન આવ્યું તો ભારતમાં અનેક લોકોએ પોતાની નારાજગી વ્યક્ત કરી છે. જનરલ રાહીલ તરફથી કાશ્મીરના પાકના ગળાની નસ કહેવામાં આવ્યું છે. પાક જે છેલ્લા 10 વર્ષોથી યુપીએના કુણા વલણનું આદી થઇ ગયું હતું, હવે તે કદાચ મોદીના આક્રમક તેવરને જોઇને થોડુંક પરેશાન છે. તેમને એ વાતનો ડર છેકે 10 વર્ષોમાં જ્યારે મનમોહન સિંહ ભારના વડાપ્રધાન હતા, ત્યારે તેમણે ક્યારેય કોઇ મુદ્દે કડક વલણ અપનાવ્યું નહીં, પરંતુ હવે જ્યારે મોદી દેશના આગામી વડાપ્રધાન બની શકે છે તો તેના માટે મુશ્કેલીઓ વધી ગઇ છે. નરેન્દ્ર મોદીએ એ વાત સ્પષ્ટ કરી દીધી છેકે તે પાક તરફથી કોઇપણ કાયરતાપૂર્ણ હરકતોને લઇને ચૂપ નહીં બેસી રહે.